**Απόφαση της ετήσις απολογιστικής Γ.Σ. του Συλλόγου Υπαλλήλων – Εμποροϋπαλλήλων Ν.Λάρισας, για το πλαίσιο διεκδικήσεων για το 2018**

Τα μέλη του Συλλόγου, που συμμετείχαμε στην ετήσια απολογιστική Γ.Σ. του Συλλόγου Υπαλλήλων – Εμποροϋπαλλήλων Ν.Λάρισας, που πραγματοποιήθηκε την Κυριακή 4 Φεβρουαρίου 2018, στην αίθουσα συνελεύσεων του ΕΚΝΛ, αποφασίσαμε να οργανώσουμε την πάλη των εργαζομένων και ανέργων του κλάδου της περιοχής μας, σε συντονισμό με όλες τις ταξικές συνδικαλιστικές οργανώσεις που συσπειρώνονται στο ΠΑΜΕ, με αιτήματα και θέσεις που να ανταποκρίνονται στις άμεσες διεκδικήσεις στους χώρους δουλειάς, στις σύγχρονες ανάγκες των εργαζόμενων.

Παράλληλα αγωνίζονται για την επαναφορά των συλλογικών συμβάσεων εργασίας, την αναπλήρωση όλων των απωλειών που δεχτήκαμε τα τελευταία χρόνια.

Αγωνιζόμαστε και διεκδικούμε:

**Σταθερό ημερήσιο χρόνο εργασίας**

* Για τους εργαζόμενους στο εμπόριο και τις υπηρεσίες 8ωρο 5ημερο 40ωρο με μόνιμη και σταθερή εργασία.
* Να καταργηθούν όλοι οι νόμοι και οι διατάξεις που απελευθερώνουν το ωράριο.
* Κυριακή υποχρεωτική αργία με νόμο για όλα τα καταστήματα για όλο τον χρόνο.
* Κατάργηση της μερικής απασχόλησης και του ωρομίσθιου, των συμβάσεων ορισμένου χρόνου και όλων των ελαστικών μορφών εργασίας και μετατροπής τους σε 8ωρες συμβάσεις αορίστου χρόνου.
* Να καταργηθεί το αίσχος των άθλιων μισθών πείνας, των 586 και 511 ευρώ.
* Να μετατραπούν όλες οι συμβάσεις προσωρινής απασχόλησης σε συμβάσεις αορίστου χρόνου.
* Μονιμοποίηση όλων των συμβασιούχων, χωρίς όρους και προϋποθέσεις.

**Για τους εργαζόμενους στα προγράμματα απασχόλησης**

* Κανένας εργαζόμενος να μην πληρώνεται κάτω από 751 ευρώ!
* Μισθό από τον πρώτο μήνα. Να πληρώνονται κάθε μήνα χωρίς καθυστερήσεις.
* Πληρωμή όλων των επιδομάτων, υπερωριών, της νυχτερινής εργασίας, των αργιών.
* Καταβολή επιδόματος ανεργίας μετά το τέλος των προγραμμάτων.
* Άδεια και δικαιώματα με βάση αυτά που ισχύουν για όλους τους εργαζόμενους.
* Άμεσα και ουσιαστικά μέτρα προστασίας για όλους τους εργαζόμενους που δουλεύουν μέσω προγραμμάτων σε βαριές ανθυγιεινές εργασίες.
* Αναγνώριση συνδικαλιστικών και δημοκρατικών ελευθεριών σε όλους τους εργαζόμενους των προγραμμάτων.
* Καμία παραχώρηση ή ενοικίαση εργαζόμενου από άλλους φορείς πέρα από αυτούς που προσλήφθηκαν.
* Κανένα πρόγραμμα ανεργίας, πρακτική άσκηση ή πρόγραμμα μαθητείας χωρίς συντάξιμα ένσημα.

**Για την προστασία και ασφάλεια στους χώρους δουλειάς**

* Προστασία της υγείας και της ασφάλειας στους χώρους δουλειάς, μέσα από το κρατικό σώμα γιατρών εργασίας και τεχνικών ασφάλειας.
* Επαναφορά στη λίστα των Β.Α.Ε. (Βαρέα και Ανθυγιεινά Επαγγέλματα) των καθαριστριών εργολαβικών συνεργείων, καθαριστριών δημοσιών σχολείων, αποθηκάριων στις εταιρίες logistics, αποθήκες σούπερ μάρκετ, ταμίες στα σούπερ μάρκετ, εργαζόμενους στα ψυγεία κοπής και αποθήκευσης νωπών προϊόντων, εργαζόμενων στις εταιρίες ανακύκλωσης, εργαζομένων στο μέτρημα κερμάτων στις εταιρίες security .
* Χειριστές ανυψωτικών μηχανημάτων (ΚΛΑΡΚ), κανένας εργαζόμενος να μην χειρίζεται τέτοιου τύπου μηχανήματα χωρίς την ανάλογη εκπαίδευση και δίπλωμα που θα πιστοποιεί ότι έχει την ικανότητα χειρισμού τέτοιου μηχανήματος (ελαφρό ή βαρέος τύπου).
* Να απαγορεύεται ρητά κανένας εργαζόμενος και ειδικότερα γυναίκες σε σούπερ μάρκετ, αποθήκες, να μην εκτίθεται σε ψυγεία αποθήκευσης νωπών προϊόντων, σε ψυγεία άμεσης κατανάλωσης νωπών προϊόντων διότι οι χαμηλές θερμοκρασίες έχουν άμεσες επιπτώσεις στην υγεία των εργαζομένων και ιδιαιτέρα των γυναικών.
* Για τους εργαζόμενους στις εταιρίες ανακύκλωσης να παρέχονται καθημερινά, γάλα, μάσκες προστασίας από την σκόνη και την δυσοσμία, γάντια προστασίας, φόρμες εργασίας, μπότες ειδικές για αυτή την δουλειά.

**ΓΕΝΙΚΑ ΑΙΤΗΜΑΤΑ ΠΡΟΣ ΤΗΝ ΚΥΒΕΡΝΗΣΗ**

* Αποκλειστικά δημόσιο και δωρεάν σύστημα Υγείας για όλους με κατάργηση κάθε επιχειρηματικής δράσης σ’ αυτούς τους τομείς.
* Κατάργηση όλων των αντιασφαλιστικών νόμων.
* Κατώτερη κύρια σύνταξη 600 ευρώ δηλαδή στο 80% της ΕΓΣΣΕ των 751 ευρώ.
* Κανένας εργαζόμενος χωρίς Συλλογική Σύμβαση. Να μπει τέρμα στο απαράδεκτο καθεστώς των ατομικών Συμβάσεων, στις ενώσεις προσώπων.
* Να καταργηθούν άμεσα όλοι οι αντεργατικοί νόμοι που τσακίζουν τις Συλλογικές Συμβάσεις. Καθολική ισχύς και υποχρεωτικότητα των Συλλογικών Συμβάσεων Εργασίας. Εφαρμογή της μετενέργειας μέχρι την υπογραφή νέας ΣΣΕ χωρίς κανένα χρονικό περιορισμό. Κατάργηση της δυνατότητας που καθιερώθηκε για υπογραφή επιχειρησιακών συμβάσεων με μισθούς χαμηλότερους από τις κλαδικές συμβάσεις.
* Καμιά νέα περικοπή στις συντάξεις και αποκατάσταση των κύριων και επικουρικών συντάξεων στο υψος που ήταν το 2009.
* Επαναφορά 13ης και 14ης κύριας και επικουρικής σύνταξης.
* Άμεση αποκατάσταση των απωλειών από τις περικοπές επιδομάτων και συντάξεων σε ειδικές ομάδες, όπως αναπηρίας, χηρείας.
* Να καταργηθούν οι αυξήσεις των εισφορών των εργαζομένων που επιβλήθηκαν τα τελευταία χρόνια. Σταδιακή κατάργηση της εργατικής ασφαλιστικής εισφοράς.
* Πλήρης ανάληψη της ευθύνης από το κράτος και το μεγάλο κεφάλαιο. Αύξηση των εργοδοτικών εισφορών. Άμεση κατάργηση της εισφοράς των εργαζομένων στον κλάδο Υγείας.
* Η ιατροφαρμακευτική περίθαλψη και όλες οι παροχές των Ασφαλιστικών Ταμείων να περάσουν στην αποκλειστική ευθύνη του κράτους, με χρηματοδότηση 100%.

**Για την ουσιαστική προστασία των ανέργων**

* Eπίδομα ανεργίας για όλους τους ανέργους χωρίς όρους και προϋποθέσεις για όλη την περίοδο της ανεργίας.    Αύξηση του επιδόματος ανεργίας στα 600 ευρώ.
* Άμεση κάλυψη όλων των ανέργων για όσο διαρκεί η ανεργία.
* Το διάστημα της ανεργίας να αναγνωρίζεται ως συντάξιμος χρόνος χωρίς επιβάρυνση των ανέργων. Να βαρύνονται το κράτος και οι εργοδότες.
* Όσο διαρκεί η ανεργία, οι άνεργοι και τα μέλη της οικογένειάς τους να έχουν πλήρη και δωρεάν ιατροφαρμακευτική περίθαλψη χωρίς όρους και προϋποθέσεις.
* Απλοποίηση των προϋποθέσεων για τη χορήγηση του επιδόματος ανεργίας και άλλων επιδομάτων (επίσχεση κλπ), ή εργάζονται περιστασιακά.
* Κανέναν πλειστηριασμό σε σπίτι ανέργου.  Μείωση 30% των τιμολογίων ΔΕΚΟ με παράλληλη απαγόρευση της διακοπής παροχής νερού, ρεύματος και σταθερού τηλεφώνου.
* Δωρεάν μετακίνηση για όλους τους ανέργους σε όλα τα μέσα μεταφοράς.
* Διαγραφή χρεών από τόκους και πάγωμα αποπληρωμής δανείων για όσο καιρό κάποιος είναι άνεργος.
* Επιδότηση ενοικίου στο 100% της αξίας του από το κράτος.
* Δωρεάν παροχή πακέτου απαραίτητων σχολικών ειδών για τα παιδιά των ανέργων.
* Πλήρη κάλυψη του κόστους των σπουδών για φοιτητές που οι γονείς τους είναι άνεργοι.
* Να αρθεί ο περιορισμός για τα παιδιά των ανέργων που δε γίνονται δεκτά σήμερα στους Παιδικούς Σταθμούς.
* Να σταματήσει το άθλιο καθεστώς των ενοικιαζόμενων εργαζομένων. Να κλείσουν τώρα τα σύγχρονα δουλεμπορικά γραφεία των εταιρειών προσωρινής απασχόλησης.
* Κατάργηση όλων των ρυθμίσεων που προβλέπουν την αύξηση του ορίου απολύσεων καθώς και τη μείωση των αποζημιώσεων.

**Ειδικά μέτρα για τις γυναίκες, την οικογένεια**

* Άδεια κυήσεως, τοκετού, γαλουχίας και φροντίδας των νεογέννητων, 2 μήνες πριν και 6 μήνες μετά τον τοκετό, με πλήρεις αποδοχές και πλήρη ασφαλιστικά δικαιώματα. Επιπλέον ένα χρόνο γονική άδεια για κάθε παιδί με πλήρεις αποδοχές και ασφαλιστική κάλυψη.
* Μειωμένα ωράρια μέχρι τα παιδιά να πάνε στην πρώτη τάξη του δημοτικού σχολείου. Να αυξηθούν οι γονικές άδειες σε περιπτώσεις ασθένειας του παιδιού και για την εκπαιδευτική παρακολούθησή του.
* Ίδια και ίσα δικαιώματα για όλες τις εργαζόμενες στον ιδιωτικό και δημόσιο τομέα.
* Απαγόρευση της νυχτερινής δουλειάς των γυναικών στη βιομηχανία, τη βιοτεχνία και τις υπηρεσίες. Πιο ειδικά, απαγόρευση της νυχτερινής δουλειάς κατά τη διάρκεια της εγκυμοσύνης και της λοχείας.
* Εφαρμογή του νόμου για την απαγόρευση απόλυσης της εγκύου.

**Για την Υγεία – Παιδεία**

* Ενιαίο, Καθολικό, αποκλειστικά Δημόσιο και Δωρεάν σύγχρονο σύστημα Υγείας – Πρόνοιας, Προληπτικής και Επείγουσας Ιατρικής για όλους, που θα χρηματοδοτείται αποκλειστικά από το κράτος.
* Να καταργηθεί κάθε πληρωμή για την Υγεία.
* Ουσιαστικά μέτρα προστασίας της υγείας και της ασφάλειας στους τόπους εργασίας, με αντίστοιχες υποδομές, κρατικό σώμα Γιατρών Εργασίας, Τεχνικών Ασφάλειας, νοσηλευτών.
* Δωρεάν προγεννητικός έλεγχος για όλα τα ζευγάρια. Ουσιαστικά και άμεσα μέτρα για την προστασία της μητρότητας.
* Αποκλειστικά δημόσιο δωρεάν εκπαιδευτικό σύστημα με κατάργηση κάθε επιχειρηματικής δράσης.
* Διεύρυνση του δικτύου δημόσιων δωρεάν βρεφονηπιακών σταθμών για όλα τα παιδιά χωρίς όρους και αποκλεισμούς.
* Κατάργηση των τροφείων.
* Δωρεάν σίτιση και στέγαση για όλους τους φοιτητές και σπουδαστές σε σύγχρονες ασφαλείς εστίες.

**Λάρισα 04/02/2018**

**Για την Γ.Σ. των μελών του Συλλόγου Υπαλλήλων – Εμποροϋπαλλήλων Ν.Λάρισας**

**Το Προεδρείο**